**RÁMCOVÁ DOHODA**

**o poskytovaní neadresných distribučných služieb pre** **časopis in.ba**

uzavretá podľa § 83 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „**zákon o verejnom obstarávaní**“) a § 269 ods. 2 zákona č. 513/1991 Zb. Obchodný zákonník v znení neskorších predpisov (ďalej len „**Obchodný zákonník**“)

(ďalej len „**Dohoda**“)

medzi zmluvnými stranami

**Hlavné mesto Slovenskej republiky Bratislava,** sídlo: Primaciálne nám. 1, 814 99 Bratislava, Slovenská republika**,** IČO: 00 603 481,zastúpené: Ing. Tatiana Kratochvílová, prvá námestníčka primátora poverená na základe rozhodnutia primátora hlavného mesta Slovenskej republiky Bratislavy č. 6/2021 o podpisovaní písomnosti a právnych dokumentov, číslo účtu (IBAN): SK72 7500 0000 0000 2582 9413, bankové spojenie: Československá obchodná banka, a. s.

(ďalej len ako „**Objednávateľ**“)

a

\_\_

(ďalej len ako „**Poskytovateľ**“)

(Objednávateľ a Poskytovateľ ďalej spolu aj ako „**Strany Dohody**“)

**Preambula**

Táto Dohoda sa uzatvára na základe výsledku verejného obstarávania v súlade so zákonom o verejnom obstarávaní, ktorej predmetom je „Poskytovanie neadresných distribučných služieb pre časopis in.ba“.

Strany Dohody uzavretím tejto Dohody prejavujú svoju vôľu dohodnúť podmienky a spôsob realizácie Dohody v zmysle vyhláseného verejného obstarávania.

**Definícia pojmov:**

„**balík**“ – balíkom sa rozumie jeden balík časopisu in.ba v počte 185 000 ks;

„**časopis in.ba**“ – informačný magazín o Bratislave s kultúrno-spoločenským zameraním, ktorého jeden (1) kus váži do 80 g;

„**distribúcia**“ - všetky činnosti súvisiace s distribúciou distribučných materiálov do poštových schránok domácností;

„**kvalitná distribúcia**“ - 95 % doručenosť časopisu in.ba do schránok;

„**nekvalitná distribúcia**“ - nekvalitnou distribúciou sa rozumie skutočnosť, že doručenosť časopisu in.ba klesne pod 95%, čo preukáže spoločná kontrola, tak ako je uvedené v Článku VII ods. 2 tejto Dohody v kontrolovanej oblasti distribúcie. Za nekvalitnú distribúciu sa rovnako považuje distribúcia po riadnom určenom termíne v objednávke;

**„individuálna schránka“** – je poštová schránka v rodinných domoch a bytových domoch, ktorá je voľne dostupná a nie je umiestnená za zamknutými dverami bytového domu,

„**spoločná schránka“** - je hromadná poštová schránka v bytovom dome, kde individuálne poštové schránky sú umiestnené za zamknutými dverami bytového domu,

„**služby**“ alebo „**predmet Dohody**“ - služby distribúcie neadresných zásielok a s tým súvisiace ďalšie služby;

**„objednávka“**-je každá objednávka vystavená Objednávateľom v súlade s touto dohodou a písomne potvrdená Poskytovateľom.

# Článok I

# Účel a predmet Dohody

1. Účelom tejto Dohody je úprava vzájomných práv a povinností Strán Dohody, ktoré sa budú aplikovať pri zadávaní čiastkových objednávok na poskytovanie služieb pre distribúciu časopisu in.ba v rozsahu, a za podmienok dohodnutých v tejto Dohode.
2. Na základe tejto Dohody a za podmienok v nej uvedených sa Poskytovateľ zaväzuje poskytovať Objednávateľovi služby distribúcie časopisu in.ba, za čo sa Objednávateľ zaväzuje uhradiť Poskytovateľovi cenu za služby vo výške, a spôsobom dohodnutým v tejto Dohode.

# Článok II

# Cena za služby

1. Cena za predmet Dohody je stanovená dohodou Stranami Dohody v súlade so zákonom Národnej rady Slovenskej republiky č. 18/1996 Z. z. o cenách v znení neskorších predpisov a vyhlášky Ministerstva financií Slovenskej republiky č. 87/1996 Z. z., ktorou sa vykonáva zákon Národnej rady Slovenskej republiky č. 18/1996 Z. z. o cenách, a na základe výsledku verejného obstarávania, ako cena maximálna a konečná. V cene sú zahrnuté všetky náklady Poskytovateľa vzniknuté pri plnení predmetu Dohody.
2. Jednotkové ceny za služby plnenia predmetu Dohody sú uvedené v neoddeliteľnej Prílohe č. 1 - „Cenová ponuka služieb“ tejto Dohody. Celková hodnota tejto Dohody je stanovená ponukou predloženou Poskytovateľom vo verejnom obstarávaní a predstavuje sumu \_\_\_ € bez DPH (slovom \_\_\_ eur bez DPH) čo predstavuje sumu: \_\_\_ € s DPH (slovom \_\_\_ eur s DPH).
3. Ak Objednávateľovi nastane odôvodnená potreba požiada Poskytovateľa o doplnenie ponuky v súlade s § 83 ods. 4 zákona o verejnom obstarávaní, pričom uskutočneným doplnením nemôže dôjsť k podstatnej zmene Dohody. Za podstatnú zmenu Dohody sa považuje akákoľvek zmena uvedená v § 18 ods. 2 písm. a) až d) zákona o verejnom obstarávaní. Zmluvné strany sa dohodli na nasledovnom postupe pri doplnení ponuky podľa § 83 ods. 4 zákona o verejnom obstarávaní za služby:
4. ak vznikne v priebehu trvania dohody Objednávateľovi potreba vykonať služby, ktoré nie sú uvedené v Článku I, Objednávateľ písomne požiada Poskytovateľa o doplnenie cenovej ponuky za tieto služby; požiadavka bude obsahovať najmä súpis a špecifikáciu služieb, termín (určený formou dátumu) predloženia návrhu jednotkových cien za tieto služby,
5. Poskytovateľ predloží v termíne určenom Objednávateľom návrh jednotkových cien za služby určené v požiadavke,
6. doplnený cenník služieb bude po podpise oboch Strán Dohody tvoriť neoddeliteľnú prílohu tejto Dohody.

# Článok III

# Platobné podmienky

1. Objednávateľ bude cenu za konkrétne plnenia predmetu Dohody poskytnuté Poskytovateľom podľa objednávky uhrádzať bezhotovostnou platbou na základe faktúry vystavenej Poskytovateľom. Faktúra bude vystavená najneskôr do pätnástich (15) dní odo dňa dodania služieb. Splatnosť faktúry je tridsať (30) dní odo dňa jej doručenia Objednávateľovi. Dňom úhrady je deň odpísania finančných prostriedkov z účtu Objednávateľa.
2. Faktúra musí obsahovať náležitosti daňového dokladu podľa § 74 ods. 1 zákona č. 222/2004 Z. z. o dani z pridanej hodnoty v znení neskorších predpisov. Súčasťou faktúry bude obligatórne:
	1. písomná objednávka Objednávateľa podpísaná zodpovednými zástupcami oboch Strán Dohody,
	2. súpis objednávaných služieb potvrdený zodpovednými zástupcami oboch Strán Dohody,
	3. súpis skutočne poskytnutých služieb s termínom ich splnenia podpísaný zodpovednými zástupcami oboch Strán Dohody,
	4. protokol o prevzatí počtu časopisov in.ba podpísaný zodpovednými zástupcami oboch Strán Dohody.
3. Poskytovateľ môže fakturovať výlučne služby objednané a odsúhlasené v súpise objednaných služieb podľa odseku 2 písm. b) tohto článku, ktoré poskytol, a ktorých včasné a riadne poskytnutie bolo zodpovedným zástupcom Objednávateľa potvrdené v protokole o prevzatí poskytnutých služieb podľa odseku 2 písm. d) tohto článku Dohody.
4. Poskytovateľ berie podpisom Dohody na vedomie, že zálohové platby a preddavky Objednávateľ neposkytuje.
5. V prípade, že faktúra bude obsahovať nesprávne alebo neúplné údaje, Objednávateľ je oprávnený ju vrátiť Poskytovateľovi v lehote splatnosti s písomným odôvodnením, na doplnenie a odstránenie zistených nedostatkov. Poskytovateľ je povinný faktúru podľa charakteru nedostatku opraviť, doplniť alebo vystaviť novú faktúru. V takomto prípade sa pôvodná lehota splatnosti zruší a nová lehota splatnosti začne plynúť dňom doručenia opravenej, resp. novej faktúry Objednávateľovi.
6. Zmluvné strany sa dohodli na vzájomnom započítaní pohľadávok v súlade s § 364 Obchodného zákonníka. Započítanie vzájomných pohľadávok sa uskutoční tak, že v prípade sankcií za porušenie povinností zmluvných strán vyplývajúcich z jednotlivých ustanovení dohody, budú tieto predmetom samostatnej penalizačnej faktúry, ktorá bude započítaná pri úhrade nasledujúcej faktúry po prevzatí poskytnutej služby podľa predchádzajúcich odsekov.

# Článok IV

# Objednávka

1. Služby si Objednávateľ objedná u Poskytovateľa čiastkovou písomnou objednávkou v súlade s neoddeliteľnou prílohou č. 2. – Harmonogram a termíny distribúcie k tejto Dohode (ďalej len „**Príloha č. 2**“), a za podmienok dohodnutých v tejto Dohode. V objednávke určí druh a rozsah služieb, miesto a termín poskytnutia služieb. Objednávka bude potvrdená podpismi zodpovedných zástupcov zo strany Objednávateľa. Poskytovateľ je povinný potvrdiť objednávku písomným podpisom do 24 hodín od doručenia a zaslať scan podpísanej objednávky na emailovú adresu: andrea.vavra@bratislava.sk. Objednávateľa uvedenú v záhlaví tejto Dohody do 24 hodín od doručenia objednávky.
2. Objednávka bude obsahovať najmä: a) identifikačné údaje Objednávateľa, b) identifikačné údaje Poskytovateľa, c) číslo objednávky, d) odkaz na dohodu, e) rozsah požadovaných služieb (množstvo a druh), f) miesto poskytnutia služieb (lokalita), g) termín poskytnutia služieb, h) dátum vyhotovenia a schválenia objednávky, i) podpisy zodpovedných zástupcov oboch Strán Dohody.
3. Objednávateľ si vyhradzuje právo jednostranne upraviť a zmeniť rozsah objednaných služieb podľa jeho potrieb, a to najmä v prípade vzniku mimoriadnych udalostí.
4. Objednávku bude Objednávateľ doručovať elektronickou formou na adresu \_\_\_\_\_\_.
5. Termín určený v objednávke je pre Poskytovateľa záväzný a jeho nedodržaním sa dostáva do omeškania. Žiadosť o zmenu termínu poskytnutia služieb je Poskytovateľ povinný bezodkladne oznámiť elektronickou formou Objednávateľovi, najneskôr však do 2 dní od momentu zistenia potreby zmeny termínu. K zmenu termínu poskytnutia služby môže dôjsť len vtedy, ak Objednávateľ takúto zmenu potvrdí a odsúhlasí elektronickou formou Poskytovateľovi.
6. Zmluvné strany sa dohodli, že Poskytovateľ bude vykonávať distribúciu aj počas víkendov a sviatkov, tak aby dodržal termín distribúcie uvedenej v objednávke.

# Článok V

# Povinnosti Poskytovateľa

1. Poskytovateľ je povinný pri plnení tejto Dohody postupovať s odbornou starostlivosťou a zaväzuje sa poskytnúť Objednávateľovi jednotlivé plnenia predmetu Dohody riadne a včas v súlade s podmienkami dohodnutými v tejto Dohode, a v súlade s pokynmi Objednávateľa, pokiaľ budú vydané.
2. Poskytovateľ je povinný vykonať služby tak, aby nedošlo k poškodeniu časopisu in.ba počas distribúcie..
3. Poskytovateľ je povinný upozorniť Objednávateľa bez zbytočného odkladu na zjavnú nesprávnosť a nevhodnosť pokynov Objednávateľa, ak Poskytovateľ môže túto nevhodnosť zistiť pri vynaložení odbornej starostlivosti.
4. Ak Poskytovateľ splní povinnosť podľa odseku 3 tohto článku, a Objednávateľ napriek upozorneniu na splnení pokynov písomne trval, Poskytovateľ nezodpovedá za nesplnenie predmetu Dohody alebo vadné plnenie spôsobené nesprávnymi a nevhodnými pokynmi podľa článku VII tejto Dohody. Objednávateľ je povinný písomne potvrdiť, že na týchto pokynoch trvá.
5. Ak Poskytovateľ nesplnil povinnosť uvedenú odseku 3 tohto článku Dohody, zodpovedá za vady spôsobené plnením nevhodných pokynov daných mu Objednávateľom podľa článku VII tejto Dohody.

# Článok VI

# Súčinnosť a pokyny Objednávateľa

1. Objednávateľ sa zaväzuje poskytnúť pri plnení tejto Dohody objektívne nevyhnutnú súčinnosť Poskytovateľovi.
2. Každú zmenu zodpovedných osôb sa Strany Dohody zaväzujú oznámiť druhej Strane Dohody bez zbytočného odkladu, najneskôr však do 2 (dvoch) dní od takejto zmeny.
3. Za Objednávateľa sú oprávnení dávať pokyny Poskytovateľovi poverení zodpovední zamestnanci Objednávateľa. Pokyny Objednávateľa prostredníctvom ním poverených zamestnancov sú pre Poskytovateľa záväzné.
4. Objednávateľ sa zaväzuje zabezpečiť doručenie balíka časopisu in.ba na odberné miesto Poskytovateľa na adrese \_\_ vždy v súlade s objednávkou a v predstihu, tak, aby bolo možné plnenie na základe tejto Dohody.

# Článok VII

# Overovanie poskytovaných služieb, zodpovednosť za vady a zodpovednosť za škody

1. Poskytovateľ zodpovedá za to, že služby budú poskytnuté v súlade a za podmienok podľa tejto Dohody.
2. Kontrola služieb sa vykonáva dobrovoľne fyzickou obhliadkou náhodných schránok a/alebo dopytovanie občanov v kontrolovanej oblasti distribúcie (ďalej len „**kontrola**“) a za prítomnosti zodpovedných zamestnancov oboch Strán Dohody kde sa využívajú kontrolné mechanizmy Poskytovateľa. Po vykonaní kontroly zodpovední zamestnanci oboch Strán Dohody podpíšu protokol o prevzatí služieb.
3. Poskytovateľ je zodpovedný za vady a nedostatky služieb. Vady a nedostatky vyznačí Objednávateľ v protokole o prevzatí služieb (ďalej len „**reklamácia**“).
4. Poskytovateľ najneskôr do troch (3) pracovných dní odo dňa vyznačenia reklamácie v protokole o prevzatí služieb posúdi jej oprávnenosť. Poskytovateľ je povinný odstrániť oprávnené zistené nedostatky v primeranej lehote určenej Objednávateľom.
5. Objednávateľ je oprávnený kontrolovať realizáciu objednávky aj v priebehu jej plnenia. V prípade, ak budú v kvalite a čase plnenia predmetu dohody vady, Poskytovateľ a Objednávateľ vyhotovia zápis o zistených vadách. V prípade rozdielnych stanovísk dáva konečné rozhodnutie Objednávateľ. Poskytovateľ je povinný vady v termíne určenom Objednávateľom odstrániť.
6. Poskytovateľ zodpovedá rovnako za akúkoľvek vadu, ktorá sa vyskytne aj po okamihu uvedenom v odseku 4, ak táto vada vznikne v dôsledku porušenia povinnosti Poskytovateľa podľa tejto Dohody. Objednávateľ sa zaväzuje, že reklamáciu za vady poskytnutej služby uplatní u Poskytovateľa bezodkladne po jej zistení.
7. Objednávateľ je oprávnený požadovať, aby Poskytovateľ v primeranej lehote určenej Objednávateľom odstránil vzniknuté vady a/alebo doplnil chýbajúce služby.
8. Poskytovateľ je povinný odstrániť aj vady, u ktorých popiera zodpovednosť a ich odstránenie neznesie odklad. Ak Poskytovateľ riadne preukáže, že Poskytovateľ za takúto vadu nezodpovedá, oprávnené náklady za odstránenie vád uhradí Objednávateľ. Výška nákladov sa bude posudzovať podľa jednotkových cien uvedených v Prílohe č. 1 tejto Dohody.
9. Ak Poskytovateľ neodstráni vady v lehote určenej Objednávateľom alebo ak Objednávateľ bude mať dôvodné pochybnosti o schopnosti Poskytovateľa odstrániť tieto vady včas, Objednávateľ je oprávnený vady odstrániť treťou osobou na náklady Poskytovateľa.
10. Poskytovateľ zodpovedá za všetky škody, ktoré vzniknú v dôsledku jeho konania, príp. nekonania a/alebo porušenia, príp. zanedbania niektorej z povinností vyplývajúcej z tejto Dohody. Poskytovateľ je povinný začať s nápravou škody v termíne určenom v písomnom pokyne Objednávateľa.
11. Ak Poskytovateľ nezačne vykonávať nápravu vzniknutej škody v termíne určenom v písomnom pokyne podľa predchádzajúceho odseku alebo Objednávateľ bude mať dôvodné pochybnosti o schopnosti Poskytovateľa vykonať nápravu vzniknutej škody, je oprávnený vykonať nápravu treťou osobou na náklady Poskytovateľa.

# Článok VIII

# Sankcie

1. Strany Dohody sa dohodli na týchto sankciách:
2. pri nedodržaní záväzku odstrániť vadu (Článok VII ods. 7) alebo napraviť škodu (Článok VII ods. 10) v primeranej lehote určenej Objednávateľom, je Poskytovateľ povinný zaplatiť Objednávateľovi zmluvnú pokutu vo výške 500,- € za každý deň omeškania; predmetné ustanovenie neplatí, ak k posunutiu termínu dôjde z dôvodov na strane Objednávateľa,
3. pri omeškaní Objednávateľa so zaplatením faktúry za riadne plnenie Poskytovateľa, je Objednávateľ povinný zaplatiť Poskytovateľovi úrok z omeškania za každý, aj začatý deň omeškania vo výške 0,03% z fakturovanej ceny; predmetné ustanovenie neplatí, ak k posunutiu termínu dôjde z dôvodov na strane Poskytovateľa;
4. V prípade, ak sa ktorékoľvek z vyhlásení Poskytovateľa podľa Článku XI dohody ukáže ako nepravdivé a Objednávateľovi bude kontrolným orgánom v súlade s ustanovením § 7b zákona č. 82/2005 Z. z. o nelegálnej práci a nelegálnom zamestnávaní a o zmene a doplnení niektorých zákonov v znení neskorších predpisov uložená sankcia z dôvodu prijatia služby prostredníctvom Poskytovateľom nelegálne zamestnávaných osôb, (i) je Poskytovateľ povinný zaplatiť Objednávateľovi zmluvnú pokutu vo výške sankcie uloženej kontrolným orgánom Objednávateľovi a zároveň (ii) Objednávateľovi vzniká právo na odstúpenie od tejto dohody. Objednávateľ je oprávnený uplatniť si zmluvnú pokutu podľa predchádzajúcej vety tohto bodu voči Poskytovateľovi aj opakovane;
5. V prípade, ak Objednávateľovi vznikne povinnosť uhradiť daň z pridanej hodnoty v zmysle ust. § 69b zákona č. 222/2004 Z. z. o dani z pridanej hodnoty, je Objednávateľ oprávnený účtovať Poskytovateľovi zmluvnú pokutu vo výške 130 % výšky daňovej povinnosti, ktorá takto Objednávateľovi vznikla.
6. Poskytovateľ garantuje kvalitnú distribúciu. Kvalitná distribúcia sa bude vyratúvať v súlade s pokynmi v každej jednotlivej objednávke zvlášť; t.j. na základe jednotlivých plnení. Pri dosiahnutí nižšej kvalitnej distribúcie je Poskytovateľ povinný zaplatiť Objednávateľovi sankciu vo výške uvedenej v písm. a), b), c), d), e) bodu 3 tohto článku Dohody.
7. V prípade nekvalitnej distribúcii je Poskytovateľ povinný zaplatiť Objednávateľovi nasledovné sankcie:
	* 1. V prípade, že výsledok kontroly ukázal doručenosť časopisu in.ba od 94,9 % do 80 % a Poskytovateľ nenapravil vady, tak ako je uvedené v Článku VII – Poskytovateľ zaplatí objednávateľovi sankciu vo výške 10 % z ceny za doručený jeden balík;
		2. V prípade, že výsledok kontroly ukázal doručenosť časopisu in.ba od 79,9 % do 70 % a Poskytovateľ nenapravil vady, tak ako je uvedené v Článku VII – Poskytovateľ zaplatí objednávateľovi sankciu vo výške 20 % z ceny za doručený jeden balík;
		3. V prípade, že výsledok kontroly ukázal doručenosť časopisu in.ba od 69,9 % do 60 % a Poskytovateľ nenapravil vady, tak ako je uvedené v Článku VII – Poskytovateľ zaplatí objednávateľovi sankciu vo výške 30% z ceny za doručený jeden balík;
		4. V prípade, že výsledok kontroly ukázal doručenosť časopisu in.ba od 59,9 % do 50 % a Poskytovateľ nenapravil vady, tak ako je uvedené v Článku VII – Poskytovateľ zaplatí objednávateľovi sankciu vo výške 50% z ceny za doručený jeden balík;
		5. V prípade, že výsledok kontroly ukázal doručenosť časopisu in.ba od 49,9 % do 30 % a Poskytovateľ nenapravil vady, tak ako je uvedené v Článku VII – Poskytovateľ zaplatí objednávateľovi sankciu vo výške 60% z ceny za doručený jeden balík;
		6. V prípade, že výsledok kontroly ukázal doručenosť časopisu in.ba od 30 % do 0 % a Poskytovateľ nenapravil vady, tak ako je uvedené v Článku VII – Poskytovateľ zaplatí Objednávateľovi sankciu vo výške 100 % z ceny za doručený jeden balík.
8. Zmluvné pokuty alebo poplatok z omeškania sú splatné v pätnásty (15.) deň nasledujúci po doručení písomnej požiadavky (penalizačnej faktúry) oprávnenou Stranou Dohody na zaplatenie zmluvnej pokuty alebo úroku z omeškania.
9. Ustanoveniami o zmluvnej pokute nie je dotknutý nárok na náhradu škody v celom jej rozsahu, ktorá vznikne Strane Dohody v dôsledku nesplnenia zmluvných povinností, ktoré sú zmluvnou pokutou zabezpečené.

# ****Článok IX****

# ****Trvanie dohody a jej ukončenie****

1. Dohoda sa uzatvára na dobú určitú, a to na dvanásť (12) mesiacov odo dňa jej účinnosti; najviac však do vyčerpania finančného limitu určeného v Článku II ods. 2 tejto Dohody, ktorý predstavuje jej hodnotu.
2. Zmluvné strany sa dohodli, že dohoda zaniká:
3. uplynutím doby, na ktorú bola dohodnutá,
4. písomnou dohodou Strán Dohody,
5. v prípade, že je Poskytovateľ platobne neschopný a návrh na vyhlásenie konkurzu bol zamietnutý pre nedostatok majetku alebo vstúpil do likvidácie,
6. zánikom Poskytovateľa bez právneho nástupcu,
7. písomnou výpoveďou ktorejkoľvek zo Strany Dohody aj bez uvedenia dôvodu; výpovedná lehota je (3) tri mesiace a začína plynúť prvým dňom nasledujúceho mesiaca po doručení výpovede druhej zmluvnej strane alebo
8. písomným odstúpením v prípade podstatného porušenia povinností alebo neodstránenia zistených nedostatkov podľa odseku 4 tohto článku; odstúpenie od Dohody je účinné dňom doručenia písomného oznámenia o odstúpení druhej Strane Dohody oprávnenou Stranou Dohody.
9. Podstatným porušením povinností Poskytovateľa sa rozumie:
10. opakované nedodržanie povinnosti Poskytovateľa odstrániť vadu alebo napraviť škodu v lehote určenej Objednávateľom podľa Článku VII dohody; pod opakovaným nedodržaním povinnosti sa rozumie, ak Dodávateľ v období posledných troch mesiacov minimálne dvakrát neodstránil vadu/nenapravil škody v lehote určenej Objednávateľom a Objednávateľ uplatnil postup podľa Článku VII ods. 9 alebo podľa Článku VII ods. 11 tejto Dohody.
11. V prípade porušenia iných povinností dohodnutých v tejto Dohode zo strany Poskytovateľa je Objednávateľ oprávnený dožadovať sa odstránenia nedostatkov v dodatočnej primeranej lehote. Objednávateľ určí lehotu na odstránenie nedostatkov podľa charakteru porušenej povinnosti. Výzvu na odstránenie nedostatkov Objednávateľ môže urobiť elektronickou formou na e-mailovú adresu Poskytovateľa uvedenú v záhlaví tejto Dohody a zároveň ju odošle aj prostredníctvom pošty. Neodstránenie zistených nedostatkov ani v dodatočnej primeranej lehote poskytnutej Objednávateľom zakladá dôvod na odstúpenie od Dohody podľa bodu 2 písm. e) tohto článku.
12. Podstatným porušením povinností Objednávateľa je neuhradenie viac ako šiestich faktúr vystavených následne za sebou.
13. Odstúpenie od Dohody sa netýka nároku na náhradu škody, nároku na úroky z omeškania a ani nároku na zaplatenie zmluvnej pokuty.

# Článok X

# Doručovanie písomnosti

1. Za riadne a preukázané doručenie písomnosti doručovanej prostredníctvom pošty sa považuje okrem okamihu prevzatia Strany Dohody, ktorej je písomnosť adresovaná (ďalej len „**adresát**“), aj prípad, keď:
	* 1. adresát jej prijatie odmietne; za deň doručenia písomnosti sa považuje deň jej odmietnutia,
		2. adresát si doručovanú písomnosť uloženú na pošte nevyzdvihne, pričom doručovateľ doručoval písomnosť na adresu adresáta uvedenú v záhlaví tejto rámcovej dohody, prípadne na poslednú známu adresu adresáta. Za deň doručenia sa pokladá siedmy (7.) pracovný deň, ktorý uplynie odo dňa uloženia doručovanej písomnosti na pošte.
2. Písomností doručované poštou môžu byť doručené aj kuriérom prostredníctvom kuriérskej spoločnosti alebo osobne, prevzatím a potvrdením prevzatia doručovanej písomnosti zodpovednou osobou.
3. Písomnosť doručovaná elektronicky sa považuje za doručenú okamihom prevzatia, v prípade, že prevzatie druhá Strana Dohody potvrdí, alebo nasledujúci pracovný deň po jej odoslaní na e-mailovú adresu druhej Strany Dohody uvedenú v záhlaví Dohody alebo oznámenú druhej Strane Dohody podľa článku VI ods. 2 tejto Dohody, ak druhá Strany Dohody písomnosť neprevzala.

# Článok XI

# Nelegálne zamestnávanie

1. Poskytovateľ vyhlasuje a svojím podpisom potvrdzuje, že v plnom rozsahu dodržiava a zabezpečuje dodržiavanie všetkých aplikovateľných pracovnoprávnych predpisov v oblasti nelegálneho zamestnávania (ďalej aj ako „**Pracovnoprávne predpisy**“), a to predovšetkým zákona č. 311/2001 Z. z. Zákonníka práce v znení neskorších predpisov a zákona č. 82/2005 Z. z. o nelegálnej práci a nelegálnom zamestnávaní a o zmene a doplnení niektorých zákonov v znení neskorších predpisov. Poskytovateľ týmto vyhlasuje, že si je plne vedomý všetkých povinností, ktoré pre neho z Pracovnoprávnych predpisov vyplývajú a zaväzuje sa ich dodržiavať počas celej doby platnosti tejto dohody. Poskytovateľ sa zaväzuje najmä zamestnávať zamestnancov legálne a neporušovať tak zákaz nelegálneho zamestnávania upravený v Pracovnoprávnych predpisoch.

# Článok XII

# Využitie subdodávateľov

1. Poskytovateľ je oprávnený časť plnenia, ktoré je predmetom tejto Dohody, zabezpečiť a plniť aj prostredníctvom inej osoby/iných osôb – prostredníctvom subdodávateľa/ľov. Za splnenie svojich záväzkov voči Objednávateľovi však Poskytovateľ zodpovedá v plnom rozsahu tak, ako keby predmet Dohody plnil on sám.
2. Zoznam subdodávateľov, ktorých bude Poskytovateľ využívať pri plnení predmetu Dohody, tvorí prílohu č. 4 tejto Dohody a obsahuje údaje podľa § 41 ods. 3 zákona o verejnom obstarávaní.
3. Poskytovateľ je povinný písomne oznámiť Objednávateľovi akúkoľvek zmenu údajov o subdodávateľovi, a to bez zbytočného odkladu, najneskôr do piatich (5) pracovných dní odkedy sa o zmene údajov dozvedel.
4. Pravidlá pre zmenu subdodávateľa/ľov a povinnosť Poskytovateľa oznámiť zmenu subdodávateľa :
5. Poskytovateľ je povinný Objednávateľovi predložiť písomné oznámenie o zmene subdodávateľa, ktoré bude obsahovať minimálne: podiel zákazky, ktorý má Poskytovateľ v úmysle zadať subdodávateľovi, meno a priezvisko, obchodné meno alebo názov, adresa pobytu alebo sídlo, identifikačné číslo alebo dátum narodenia, ak nebolo pridelené identifikačné číslo, údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia. Zároveň musí byť v oznámení uvedené zdôvodnenie zmeny subdodávateľa;
6. Novonavrhovaný subdodávateľ musí spĺňať podmienky účasti týkajúce sa osobného postavenia a nemôžu u neho existovať dôvody na vylúčenie podľa § 40 ods. 6 písm. a) a h) a ods. 7 zákona o verejnom obstarávaní;
7. V prípade, ak Objednávateľ schváli zmenu subdodávateľa, Strany Dohody sa zaväzujú uzatvoriť dodatok k Dohode;
8. Objednávateľ odmietne subdodávateľa písomným oznámením Poskytovateľovi zaslaným do siedmych (7) kalendárnych dní odo dňa doručenia oznámenia o zmene subdodávateľa v prípade:
	1. predloženia neplatných dokladov,
	2. poskytnutia nepravdivých alebo skreslených informácií,
	3. novo navrhovaný subdodávateľ nespĺňa spĺňať podmienky účasti týkajúce sa osobného postavenia a nemôžu u neho existovať dôvody na vylúčenie podľa § 40 ods. 6 písm. a) a h) a ods. 7 zákona o verejnom obstarávaní.
9. Subdodávateľ môže začať vykonávanie predmetu Dohody iba po jeho písomnom odsúhlasení Objednávateľom. V prípade, ak subdodávateľ začne vykonávať predmet Dohody bez súhlasu Objednávateľa alebo napriek odmietnutiu subdodávateľa Objednávateľom, má Objednávateľ právo prerušiť plnenie predmetu Dohody a žiadať Poskytovateľa o nahradenie subdodávateľa.
10. Ak Objednávateľ zistí, že subdodávateľ nie je schopný plniť si svoje záväzky, môže od Poskytovateľa okamžite požadovať náhradu za tohto subdodávateľa alebo môže vyžadovať, aby Poskytovateľ sám začal plniť predmet Dohody, ktorý plnil tento subdodávateľ.
11. Objednávateľ je oprávnený požadovať od Poskytovateľa predložiť všetky zmluvy so subdodávateľmi.
12. Ustanovenia podľa tohto článku Dohody platia aj v prípade, ak v čase uzavretia tejto dohody Poskytovateľ v prílohe č. 3 dohody neuviedol žiadneho subdodávateľa, avšak potreba zabezpečiť plnenie časti predmetu Dohody subdodávateľom vznikne po uzatvorení tejto Dohody.

# Článok XIII

# Záverečné ustanovenia

1. Táto dohoda nadobúda platnosť dňom jej podpísania oboma Stranami Dohody a účinnosť deň nasledujúci po dni jej zverejnenia na webovom sídle Objednávateľa v súlade § 5a zákona č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov v spojení s § 47a Občianskeho zákonníka.
2. Meniť alebo dopĺňať ustanovenia tejto Dohody je možné len písomnými číslovanými dodatkami so súhlasom oboch Strán Dohody a v súlade s § 18 zákona o verejnom obstarávaní.
3. Právne vzťahy medzi Stranami Dohody sa riadia podmienkami a dojednaniami upravenými v tejto Dohode a v podmienkach vyhláseného verejného obstarávania, ako aj príslušnými ustanoveniami Obchodného zákonníka a ostatných všeobecne záväzných právnych predpisov platných a účinných v Slovenskej republike.
4. Ustanovenia tejto Dohody, ktoré sú, alebo sa v budúcnosti stanú neplatnými z dôvodu rozporu s platným právnym poriadkom, nezakladajú neplatnosť celej Dohody; jej ďalšie ustanovenia ostávajú v platnosti. Dotknuté neplatné ustanovenia sa Strany Dohody zaväzujú upraviť tak, aby nová úprava bola čo najbližšie úprave pôvodnej a umožnil sa tak dosiahnuť účel tejto Dohody.
5. Dohoda je vyhotovená v štyroch (4) originálnych vyhotoveniach, z toho dve (2) obdrží Objednávateľa a dve (2) obdrží Poskytovateľa.
6. Neoddeliteľnou súčasťou Dohody sú prílohy :

Príloha č. 1 – Cena distribúcie

Príloha č. 2 – Harmonogram návozov a termíny distribúcie

1. Strany Dohody vyhlasujú, že si Dohodu riadne prečítali, jej obsahu porozumeli, uzatvárajú ju slobodne a vážne, nie v tiesni ani nie za inak nevýhodných podmienok a na znak súhlasu s jej obsahom ju vlastnoručne podpisujú.

|  |  |
| --- | --- |
| V Bratislave, dňa \_\_\_\_\_ | V Bratislave, dňa \_\_\_\_\_ |
| **Hlavné mesto Slovenskej republiky**v zast. Ing. Tatiana Kratochvílová1. námestník primátora | \_\_\_\_\_v zast.konateľ |

# Príloha č.1

# Cena distribúcie

Zmluvné strany sa dohodli o **cenách za neadresnú distribúciu** v Bratislave podľa nasledujúcej špecifikácie:

1. **Cena:**

\_\_\_

# Príloha č. 2

# Harmonogram návozov a termíny distribúcie

1. **Prvé (1) dvojčíslo december 2021/január 2022**
	* + 1. Objednávateľ dodá 1 balík v počte 185 000 ks na odberné miesto dňa: 1. 12. 2021 do 10:00 hod.
2. Poskytovateľ je povinný zabezpečiť distribúciu do siedmych dní.
3. **Druhé (2) februárové vydanie 2022**
	1. Objednávateľ dodá 1 balík v počte 185 000 ks na odberné miesto dňa 1. 2. 2022 do 10:00 hod.
	2. Poskytovateľ je povinný zabezpečiť distribúciu do siedmych dní.
4. **Tretie (3) marcové vydanie 2022**
	* 1. Objednávateľ dodá 1 balík v počte 185 000 ks na odberné miesto dňa 1.3. 2022 do 10:00 hod.
		2. Poskytovateľ je povinný zabezpečiť distribúciu do siedmych dní.
5. **Štvrté (4) aprílové vydanie 2022**
	* + 1. Objednávateľ dodá 1 balík v počte 185 000 ksna odberné miesto dňa 1. 4. 2022 do 10:00 hod.
			2. Poskytovateľ je povinný zabezpečiť distribúciu do siedmych dní.
6. **Piate (5) májové vydanie 2022**
	* + - 1. Objednávateľ dodá 1 balík v počte 185 000 ksna odberné miesto dňa: 2. 5. 2022 do 10:00 hod
				2. Poskytovateľ je povinný zabezpečiť distribúciu do siedmych dní.
7. **Šieste (6) júnové vydanie 2022**

Objednávateľ dodá 1 balík v počte 185 000 ks na odberné miesto dňa 1. 6. 2022 do 10:00 hod.

Poskytovateľ je povinný zabezpečiť distribúciu do siedmych dní.

1. **Siedme (7) dvojčíslo júl/august 2022**

Objednávateľ dodá 1 balík v počte 185 000 ks na odberné miesto dňa 1. 7. 2022 do 10:00 hod.

Poskytovateľ je povinný zabezpečiť distribúciu do siedmych dní.

1. **Ôsme (8) septembrové vydanie 2022**

Objednávateľ dodá 1 balík v počte 185 000 ks na odberné miesto dňa 2. 9. 2022 do 10:00 hod.

Poskytovateľ je povinný zabezpečiť distribúciu do siedmych dní.

1. **Deviate (9) októbrové vydanie 2022**

Objednávateľ dodá 1 balík v počte 185 000 ks na odberné miesto dňa: 30. 9. 2022 do 10:00 hod.

Poskytovateľ je povinný zabezpečiť distribúciu do siedmych dní.

1. **Desiate (10) novembrové vydanie 2022**

a) Objednávateľ dodá 1 balík v počte 185 000 ks na odberné miesto dňa: 2. 11. 2022 do 10:00 hod.

b) Poskytovateľ je povinný zabezpečiť distribúciu do siedmych dní.